Исторически Полша е нация от много националности. Това е особено вярно за периода на възвръщане на независимостта си в навечерието на Първата световна война. Преброяването от 1921 разпределя 30,8% от населението в малцинства. Това положение е допълнително влошено с полската победа в Полско-съветската война и големите териториални придобивки на изток, направени от Полша като следствие. Според преброяване от 1931 (Норман Дейвис), 68,9% от населението е полско, 13,9% са украинци, около 10% евреи, 3,1% беларуси, 2,3% германци и 2,8% – други, включително литовци, чехи и арменци, Също така, там са по-малки общности на руснаците и циганите. Положението на малцинствата е сложна тема и се променя неколкократно по време на периода, особено през Втората световна война и веднага след нея.